|  |  |  |
| --- | --- | --- |
| Prvi.jpg | | 22. III 2023. Број  **86/24** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **март 2024.** |

**Просјечна нето плата у фебруару 1 392 КМ**

**Реалан раст плате и на мјесечном и на годишњем нивоу**

Просјечна мјесечна нето плата у Републици Српскојисплаћена у фебруару 2024. године износила је1 392 КМ и у односу на јануар 2024. номинално je већа за 6,1%, а реално за 5,6%, док је у односу на исти мјесец претходне године номинално већа за 10,8%, а реално за 7,8%. Просјечна мјесечна бруто плата износила је 2 129 КМ.

Посматрано по подручјима, у фебруару 2024. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 786 КМ, а најнижа просјечна нето плата у фебруару 2024. исплаћена је у подручју *Грађевинарство*,1 085 КМ.

У фебруару 2024. године, у односу на фебруар 2023, сва подручја су забиљежила номинални раст нето плате, од чега највише у подручјима *Трговина на велико и на мало, поправка моторних возила и мотоцикала* 21,8%, *Умјетност, забава и рекреација* 19,9% и *Снабдијевање водом; канализација, управљање отпадом и дјелатности санације (ремедијације) животне средине* 19,7%.

KM



Графикон 1. Просјечна нето плата по мјесецима

**Мјесечна инфлација у фебруару 2024. године 0,5%**

**Годишња инфлација (II 2024/II 2023) 2,8%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у фебруару 2024. године у односу на претходни мјесец у просјеку су више за 0,5%, док су у односу на исти мјесец претходне године у просјеку више за 2,8%.

Од 12 главних одјељака производа и услуга, више цијене забиљежене су у десет, а ниже цијене у два одјељка.

Највећи годишњи раст цијена у фебруару 2024. године, забиљежен је у одјељку *Остали производи и услуге* 9,1%, усљед виших цијена у групи Осигурање у вези с транспотром од 10,7%, затим у одјељку *Ресторани и хотели* 5,9%, усљед повећања цијена у групи Услуге смјештаја од 8,4%, потом у одјељку *Алкохолна пића и дуван* 5,4%, усљед виших цијена у групи Пиво од 7,8%, затим у одјељку *Рекреација и култура* 5,1%, усљед виших цијена у групи Ветеринарске услуге и друге услуге за кућне љубимце од 11,5%, слиједи одјељак *Становање* са растом од 4,2%, због виших цијена у групи Услуге одржавања и поправак стамбене јединице од 11,8%, затим одјељак *Намјештај и покућство* са вишим цијенама од 3,4%, због повећања у групи Поправак апарата за домаћинство од 29,2%.

Раст од 2,4% забиљежен је у одјељку *Храна и безалкохолна пића* усљед виших цијена у групама Минерална вода и сокови од 11,5%, али и у групама Месо и Поврће од 9,3%, док је исто повећање (2,4%) забиљежено у одјељку *Здравство*, због виших цијена у групи Медицински производи, прибор и опрема од 5,2%.

У одјељку *Комуникације* забиљежено је повећање од 2,3%,усљед виших цијена у групи Телефонске и телекомуникацијске услуге од 2,5%, док је повећање од 0,6% забиљежено у одјељку *Образовање* због виших цијена у групи Образовање које се не дефинише према нивоу од 3,4%.

Ниже цијене на годишњем нивоу, у фебруару 2024. године, забиљежене су у одјељку *Одјећа и обућа* 6,5%, усљед сезонских снижења конфекције и обуће током године и у одјељку *Превоз* 0,7%, усљед снижења цијена у групи Бицикли од 6,7%.

Графикон 2. Мјесечна и годишња инфлација

**Календарски прилагођена индустријска производња (I-II 2024/I-II 2023) мања 3,1%**

Календарски прилагођена индустријска производња у Републици Српској у периоду јануар-фебруар 2024. године у поређењу са истим периодом 2023. године мања je за 3,1%. У поменутом периоду у подручју Производњa и снабдијевањe електричном енергијом, гасом, паром и климатизацијa забиљежен је раст од 8,3%, док је у подручју Прерађивачкa индустријa забиљежен пад од 6,2% и у подручју Вађењe руда и камена пад од 15,9%.

Десезонирана индустријска производња у Републици Српској у фебруару 2024. године у поређењу са јануаром 2024. године већа је за 4,7%.

Календарски прилагођена индустријска производња у Републици Српској у фебруару 2024. године, у поређењу са фебруаром 2023. године, већа је за 1,4%.

Графикон 3. Индекси индустријске производње, фебруар 2020 – фебруар 2024. (∅2021=100)

**Број запослених у индустрији (II 2024/II 2023) мањи 3,4%**

Број запослених у индустрији у фебруару 2024. године, у односу на исти мјесец прошле године мањи је за 3,4%.

Број запослених у индустрији у фебруару 2024. године у односу у на просјек 2023. године мањи је за 2,5%, док је у односу на јануар 2024. године већи за 0,4%.

**У периоду I-II 2024. највише се извозило у Хрватску, а увозило из Србије**

У периоду јануар - фебруар 2024. године остварен је извоз у вриједности од 756 милиона КМ, што је за 13,6% мање него у периоду јануар - фебруар 2023. године, те увоз у вриједности од милијарду и 26 милиона КМ, што је за 6,5% више него у периоду јануар - фебруар 2023. године, док је проценат покривености увоза извозом износио 73,7%.

У фебруару 2024. године остварен је извоз у вриједности од 406 милиона КМ, што је за 12,6% мање него у фебруару 2023. године, те увоз у вриједности од 589 милиона КМ, што је за 8,3% више него у фебруару 2023. године, док је проценат покривености увоза извозом износио 69,0%.

У погледу географске дистрибуције робне размјене Републикe Српскe са иностранством, у периоду јануар - фебруар 2024. године, највише се, од укупно оствареног извоза, извозило у Хрватску и то у вриједности од 126 милиона КМ (16,7%) и у Србију 114 милиона КМ (15,0%). У истом периоду, највише се, од укупно оствареног увоза, увозило из Србије и то у вриједности од 161 милион КМ (15,7%) и из Италије, у вриједности од 156 милиона КМ (15,2%).

Посматрано по групама производа, у периоду јануар - фебруар 2024. године, највеће учешће у извозу остварује електрична енергија са 74 милиона КМ, што износи 9,7% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 82 милиона КМ, што износи 8,0% од укупног увоза.

хиљ. КМ

2024

2023

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |